Document ID: 32008D0970

AFGØRELSE EUPOL COPPS/1/2008 TRUFFET AF DEN UDENRIGS- OG SIKKERHEDSPOLITISKE KOMITÉ
den 16. december 2008
om udnævnelse af chefen for Den Europæiske Unions politimission i de palæstinensiske områder
(2008/970/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 25, tredje afsnit,
under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 11, stk. 2, og
ud fra følgende betragtninger:
(1)
I henhold til artikel 11, stk. 2, i fælles aktion 2005/797/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 25 at træffe relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i de palæstinensiske områder (EUPOL COPPS), herunder afgørelsen om at udnævne en missionschef.
(2)
Generalsekretæren/den højtstående repræsentant har foreslået, at Paul KERNAGHAN udnævnes til missionschef for EUPOL COPPS -
TRUFFET FØLGENDE AFGØRELSE:
Artikel 1
Paul KERNAGHAN udnævnes til missionschef for Den Europæiske Unions politimission i de palæstinensiske områder (EUPOL COPPS) fra den 1. januar 2009.
Artikel 2
Denne afgørelse har virkning fra dagen for vedtagelsen.
Den anvendes indtil den 31. december 2009.
Udfærdiget i Bruxelles, den 16. december 2008.

Labels: 18
9
5
15